b'\n_START_ARTICLE_\nImperialismi Aasiassa\n_START_SECTION_\nTausta\n_START_PARAGRAPH_\nMerireitti Aasiaan l\xc3\xb6ytyi 1500-luvulla Hyv\xc3\xa4ntoivonniemen kautta. Portugali pyrki mukaan Aasian kauppaan, jota Arabit ja Italialaiset oli aikaisemmin dominoineet. Hollannin It\xc3\xa4-Intian kauppakomppania alkoi kuitenkin vallata Aasian markkinoita, mink\xc3\xa4 seurauksena portugalilaisten rooli kuitenkin kutistui ajan kuluessa. Hollannin It\xc3\xa4-Intian kauppakomppania pystytti tukikohtiaan ensin Bataviaan ja sen j\xc3\xa4lkeen Malakkaan ja Sri Lankaan. My\xc3\xb6hemmin britit sek\xc3\xa4 ranskalaiset perustivat omia tukikohtiaan Intiaa ja pyrkiv\xc3\xa4t laajentamaan kaupank\xc3\xa4ynti\xc3\xa4\xc3\xa4n Kiinan kanssa. Seitsenvuotisen sodan seurauksena britit pystyiv\xc3\xa4t kuitenkin ajamaan ranskalaiset pois Intiasta, ja Englannin It\xc3\xa4-Intian kauppakomppaniasta tuli v\xc3\xa4hitellen Intian niemimaan merkitt\xc3\xa4vin poliittinen sek\xc3\xa4 taloudellinen toimija.\n_START_SECTION_\nUusi imperialismi\n_START_PARAGRAPH_\nEnnen teollista vallankumousta it\xc3\xa4maisten hy\xc3\xb6dykkeiden tarve oli eurooppalaisen imperialismin p\xc3\xa4\xc3\xa4syyn\xc3\xa4. T\xc3\xa4m\xc3\xa4n vuoksi eurooppalaisten l\xc3\xa4sn\xc3\xa4oloa Aasiassa tarvittiin l\xc3\xa4hinn\xc3\xa4 kaupank\xc3\xa4ynnin suojaamiseen sek\xc3\xa4 sen tehostamiseen. Teollistumisen my\xc3\xb6t\xc3\xa4 my\xc3\xb6s luonnonvarojen kysynt\xc3\xa4 Euroopassa kasvoi. 1870-luvun talouslama sai eurooppalaiset valtiot etsim\xc3\xa4\xc3\xa4n my\xc3\xb6s uusia markkinoita omille tuotteilleen. T\xc3\xa4m\xc3\xa4 suuri rakenteellinen muutos k\xc3\xa4ynnisti uudeksi imperialismiksi kutsutun aikakauden, jolloin eurooppalaisten valtiot hankkivat uusia siirtomaa-alueita ymp\xc3\xa4ri maailmaa. Uuden imperialismin seurauksena suurvallat alkoivat ep\xc3\xa4suoran vallank\xc3\xa4yt\xc3\xb6n sek\xc3\xa4 kaupank\xc3\xa4ynnin sijasta keskitty\xc3\xa4 vallank\xc3\xa4yt\xc3\xb6n ekspansioon. Siirtomaista tuli siirtomaavaltojen jatkumoja. 1870-luvun ja ensimm\xc3\xa4isen maailmansodan v\xc3\xa4liss\xc3\xa4 Aasiaa hallinneet Iso-Britannia, Ranska ja Alankomaat laajensivat valtaansa my\xc3\xb6s L\xc3\xa4hi-Id\xc3\xa4ss\xc3\xa4, Intian niemimaalla sek\xc3\xa4 Kaakkois-Aasiassa. Samanaikaisesti my\xc3\xb6s Japani, Ven\xc3\xa4j\xc3\xa4 sek\xc3\xa4 Yhdysvallat kasvattivat vaikutusvaltaansa it\xc3\xa4-Aasiassa sek\xc3\xa4 Tyynell\xc3\xa4merell\xc3\xa4.\n_START_SECTION_\nDekolonisaatio\n_START_PARAGRAPH_\nMaailmansodissa suurvaltojen v\xc3\xa4liset taistelut ulottuivat my\xc3\xb6s Aasiaan. Maailmansodat heikensiv\xc3\xa4t my\xc3\xb6s suurvaltojen valta-asemaa Aasiassa. Toisen maailmansodan j\xc3\xa4lkeinen Euroopan j\xc3\xa4lleenrakennus vaati resursseja, eiv\xc3\xa4tk\xc3\xa4 suurvallat kyenneet siirtomaiden poliittisen ja taloudellisen tasapainon yll\xc3\xa4pit\xc3\xa4miseen. Nationalististen liikkeiden toiminta synnytti itsen\xc3\xa4isyysvaatimuksia, joita eurooppalaiset eiv\xc3\xa4t kyenneet en\xc3\xa4\xc3\xa4 torjumaan. Suurin osa siirtomaista itsen\xc3\xa4istyi muutamia vuosia sodan j\xc3\xa4lkeen.'